| Pyrodictium |
| --- |
|  |
| Clasificación científica |
| 

|  |  |
| --- | --- |
| Dominio: | Archaea |
| Reino: | Crenarchaeota |
| Filo: | Crenarchaeota |
| Clase: | Thermoprotei |
| Orde: | Desulfurococcales |
| Familia: | Pyrodictiaceae |
| Xénero: | ***Pyrodictium***Stetter, König & Stackebrandt, 1984 |

 |
| Especies |
| * *P. abyssi*
* *P. brockii*
* *P. occultum*
 |

***Pyrodictium*** é un xénero de microorganismos do dominio das arqueas pertencente á familia Pyrodictiaceae. É un xénero de arqueas hipertermófilas submarinas con temperaturas óptimas de crecemento de 80 a 105 °C. Forman unha estrutura celular única constituída por unha rede de cánulas e células discoidais planas. Os *Pyrodictium* encóntranse nas paredes porosas das chemineas termais do océano profundo nas que a temperatura interna chega a 400 °C, mentres que as contornas mariñas no exterior tipicamente están a 3 °C. *Pyrodictium* aparentemente pode adaptarse morfoloxicamente a este tipo de hábitat quente-frío.

Estrutura celular e metabolismo
-------------------------------

As células de *Pyrodictium* foron estudadas como modelo de estabilidade térmica. A estrutura das células é a dun disco plano, irregular, de 3 a 25 nanómetros de diámetro. As células crecen formando estruturas peculiares con forma laminar que se manteñen xuntas por medio dunha rede de cánulas (túbulos) ocos. As cánulas ramifícanse e conéctanse con outras células, estendéndose bastante. Aínda que se descoñece a razón exacta desta morfoloxía, é probable que o grao de movemento proporcionado polas cánulas permita que as células se movan libremente pola enerxía térmica do extremo calor do ambiente onde vive o organismo. O gran tamaño das células pode facilitar que *Pyrodictium* more nos poros que hai nas paredes das chemineas termais submarinas.

Analizouse a estabilidade térmica dos ARNt de illados de *Pyrodictum occultum*, e atopouse que modificacións nos nucleósidos permiten que o organismo soporte temperaturas por riba dos 100 °C.

Estudouse o metabolismo de *Pyrodictium brockii* entre outras especies, o cal crece optimamente a 105 °C e é un autótrofo de hidróxeno-xofre, que se caracteriza por oxidar H2 con S0 para producir ATP e H2S.

Ecoloxía
--------

Membros de *Pyrodictium* viven nas chemineas termais submarinas profundas, e foron descubertos en 1979. A súa importancia ecolóxica segue a ser un misterio debido á dificultade de recoller mostras que poidan proporcionar datos sobre a abundancia e diversidade destes extremófilos.

Notas
-----

1. ↑  Ushida, C. et al. Structural feature of the initiator tRNA gene from Pyrodictium occultum and the thermal stability of its gene product tRNA. Abstract. Biochemie vol 78(10) 1996. 847-855. PMID 9116054.
2. ↑  T D Pihl, L K Black, B A Schulman, e R J Maier. Hydrogen-oxidizing electron transport components in the hyperthermophilic archaebacterium Pyrodictium brockii. J Bacteriol. Jan 1992; 174(1): 137–143. PMCID PMC205687.
3. ↑  Ver no NCBI a páxina para Pyrodictium. Datos extraídos de "NCBI taxonomy resources". National Center for Biotechnology Information. Consultado o 2007-03-19.

Véxase tamén
------------

### Bibliografía

Revistas científicas
* Burggraf S, Huber H, Stetter KO (1997). "Reclassification of the crenarchael orders and families in accordance with 16S rRNA sequence data". *Int. J. Syst. Bacteriol.* **47** (3): 657–660. PMID 9226896. doi:10.1099/00207713-47-3-657.
* Stetter KO, Konig H, Stackebrandt E (1983). "Pyrodictium gen. nov. a new genus of submarine disc-shaped sulphur reducing archaebacteria growing optimally at 105 °C". *Syst. Appl. Microbiol.* **4**: 535–551. doi:10.1016/s0723-2020(83)80011-3.

Bases de datos científicas
* Referencias de PubMed para Pyrodictium.
* Referencias de PubMed Central para Pyrodictium.
* Referencias de Google Scholar para Pyrodictium.

### Ligazóns externas

* Páxina da taxonomía do NCBI para Pyrodictium
* Procurar páxinas da taxonomía de Tree of Life para Pyrodictium
* Procurar páxinas en Species2000 para Pyrodictium
* Páxina de MicrobeWiki para Pyrodictium
* Páxina da LPSN para Pyrodictium

|  |  |
| --- | --- |
| Control de autoridades | 
* Wd: Q1046911
* EBID: ID
* MAG: 2780026378

 |

|  |  |
| --- | --- |
| Identificadores taxonómicos | 
* EOL: 97824
* GBIF: 1000004
* IRMNG: 1045192
* ITIS: 951575
* NCBI: 2308
* WoRMS: 559453

 |